هراکلس لحدی تورکیه‌یه گئری گؤندریلیر.
هراکلس لحدی، سوئیس‌ین ژنو شهرینده زیارته آچیلدی.
سرگیلنمسیله بیرلیکده عایید اولدوغو تورپاق‌لارا دؤنمه پروسه‌سی ده باشلادی.
مدنیت و توریزم ناظیری نابی آوجی، ژنو‌ده بیرلشمیش میللت‌لر تشکیلاتی‌نین تحصیل، علم و مدنیت تشکیلاتی یونسکو دیرکتورو ایرینا بوکووا ایله گؤروشدو.
آوجی، گؤروشمه‌دن سونرا، ژنو اونیورسیته‌سینده تورکیه‌دن قاچیریلان هراکلس لحدی‌نین زیارته آچیلیش مراسیمینه قاتیلیب.
آوجی، ژنو اونیورسیته‌سیندکی مراسیمده ائتدیگی دانیشمادا، "بیر تاریخی اثرین جوغرافی، مدنی و هنری معنا‌دان کوپاریلماسی‌نین، اصلینده بیر اؤلکه‌نین مدنیتی‌نین دئییل، بوتون بیر دونیا مدنیتی‌نین بوتؤو‌لوگونون تخریب ائدیلمه‌سی معناسینی وئردیگینی اونوتماما‌لی‌دیر" دئدی.
نابی آوجی، تورکیه‌نین یونسکو ایله بیرلیکده رئاللاشدیردیغی لحدین قایتاریلماسی باشاری‌نین، هم اثرلرین آپاریلدیغی بازار اؤلکه‌لرین رسمی اورقان‌لاری و سرمایه‌چی‌لری اوچون، هم ده قایناق اؤلکه‌لر اوچون جسارتلندیریجی بیر نومونه میدانا گتیردیگینی وورغولادی.
مدنیت و توریزم ناظیری، تورکیه‌نین، اؤلکه‌دن غیری-قانونی اولا‌راق چیخاریلمیش بوتون مدنیت آکتو‌لاری‌نین قایتاریلماسی اوچون ایشه و لازیم‌لی تلاشلاری ائتمه‌یه داوام ائدجگی‌نین وورغولادی.
2010-جی ایلده ژنو گومروغونده اله کئچیریلن هراکلس لحدینین سئرگیلنمسیله تورکیه‌یه اعاده پروسه‌سی ده باشلاییر.
محکمه پروسه‌سی سونوندا لحدین ژنو اونیورسیته‌‌سینده 3 آی سرگیلنمسیندن سونرا تورکیه‌یه گؤندریلمه‌سی قرارلاشدیریلمیشدی.
میلاددان اوّل ایکینجی عصردن قالما، پرگ آنتیک شهرینده یئرلشن مشهور میفولوژی قهرمانی هراکلسین 12 ایشی‌نین تصویر ائدیلدیگی لحد، 235 سانتیمتر بویوندا، 112 سانتیمتر گئنیشلیگینده و 3 تون آغیرلیغیندا.
